21. januar 2019

I medfør af § 37 stk. 1 i Forretningsordenen for Inatsisartut fremsætter jeg følgende spørgsmål til Naalakkersuisut.

**Spørgsmål til Naalakkersuisut:**

**1. Vil Naalakkrsuisut tage initiativ til at hele Grønland følger den samme tidszone?  
  
2. Hvilke henholdsvis fordele og ulemper ser Naalakkersuisut ved at Ittorqortormiit er to timer foran resten af landet?  
  
3. Kan Naalakkersuisut oplyse andet af interesse for sagen?**(Medlem af Inatsisartut Justus Hansen, Demokraterne)

**Begrundelse**

Vi er et befolkningsmæssigt lille land, og det giver derfor ingen mening, at en lille del af landet (Ittorqottormiit) er to timer foran resten af landet. Det giver en række uhensigtsmæssigheder, som jeg mener, at vi alle kunne slippe for, såfremt det blev besluttet at hele landet følger den samme tidszone.

Jeg ser frem til at modtage svar på mine spørgsmål i løbet af 10 arbejdsdage.